มีตกขาวสีน้ำตาลดำ หลังจากมีประจำเดือนค่ะ ไม่มีกลิ่นเหม็นคาว มีความเสี่ยงต่อโรคมั้ยคะ
สวัสดีค่ะ อาการตกขาวสีน้ำตาลดำเกิดหลังมีประจำเดือนดังกล่าวมา อาจจะเป็นเลือดประจำเดือนในวันท้ายๆของรอบเดือน ซึ่งควรจะหายสนิทไม่เกิน 7 วัน และไม่มีออกผิดปกติระหว่างรอบเดือนอีกแต่หากเป็นเลือดที่มาห่างจากการหมดรอบเดือนไปหลายวันแล้ว หรือออกต่อเนื่องเกิน 7 วัน อาจเป็นเลือดจากสาเหตุอื่นๆเช่น ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ และควรไปพบแพทย์เพื่อตรวจเพิ่มเติม เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาเหน็บใดๆมาใช้เอง